Et pots posar en contacte 
amb nosaltres als 
C.S.A Can Vies i Hamsa. 
O trucant al tlf/fax: 

93 442 62 53 


LA BURXA* 


Butlletí contra-informatiu de la vila de Sants. 


CAN BLANCO: DESALLOTJADA I EN RUNES 

500 persones protesten el vespre del 15 de juny als carrers del barri. Nova okupació el passat dissabte 3 de Juliol. 



Policia antiavalots assaltant Can Blanco, mentre ho grabava amb una vídeo-càmera. 


SANTS.- Després de tres mesos 
d'amenaces, dubtes i contradic¬ 
cions judicials i policials, la 
matinada del 15 de juny la policia 
va assaltar la casa okupada del 
carrer Blanco. En una impressio¬ 
nant operació que va començar el 
dia abans, quan un helicòpter va 
sobrevolar l'edifici a poca altura 
durant mitja hora, per tal de foto- 
grafiar-ne els patis interiors i els 
accessos des de finques veïnes; 
així com la notòria presència de 
policies camuflats durant tot el 
dia per la zona de la Plaça de 
Sants. El mateix dimarts, van 
començar a desplegar-se sigilo- 
sament cap a les cinc de la mati¬ 
nada, introduint-se en una casa 
abandonada tocant a Can Blanco, 
amb el més absolut silenci per tal 
d'agafar dormint a la gent de la 
casa. Però l'avís d'una veïna que 
va notar la presència policial va 
posar en guàrdia als i les oku- 
pants, que ràpidament van llançar 
cohets i petards per tal d'avisar al 
barri del que estava succeint. 
També van avisar a les altres 
cases okupades i amics i compan¬ 
yes, així com a la premsa per tal 
que fessin de testimonis i frenes¬ 
sin l'habitual violència policial 


Darrera l'eufòria amb que els 
guanyadors de les eleccions mu¬ 
nicipals han analitzat els resul¬ 
tats de juny, així com ocultat en 
les diferents valoracions dels 
partits perdedors -minimitzant la 
seva davallada, etc-, hi ha hagut 
un factor electoral del qual se 
n'ha parlat poc o que ha quedat 
sepultat sota els anàlisis distor- 
sionadors dels "experts" electo¬ 
rals: el rellevant increment de 
l'abstenció. Malgrat que l'abs¬ 
tenció sigui un fenomen que es 
consolida en cada procés electo¬ 
ral, tant els responsables polítics 
com els diferents analistes en els 
mitjans de comunicació, conti¬ 
nuen obstinats a presentar-ne les 
causes com a elements conjuntu- 
rals, amb justificacions superfi- 


en casos com aquest. Un cop la 
policia es va veure descoberta va 
començar l'assalt directe a la 
casa, va rodejar la zona amb uni¬ 
tats antiavalots als carrers d'en 
Blanco (que va quedar tallat al 
pas durant més de tres hores), 


cials de "s'ha realitzat una mala 
campanya", o "no hem aconse¬ 
guit transmetre bé el missatge" o 
"la imatge d'aquest candidat/ 
candidata no era la adequada". 
Ara bé: un fenomen persistent 
com l'abstenció ha de ser analit¬ 
zada amb més profunditat, pre¬ 
guntant-se les causes que inciten 
a la població a inhibir-se en la 
participació electoral, els motius 
reals que subjauen en una opció 
abstencionista que augmenta 
progressivament. A més, quan 
l'abstenció electoral arriba a uns 
nivells com els actuals (mitjana 
de 50%), aquesta realitat no pot 
ser obviada amb explicacions 
superficials. 

Els resultats comparatius de les 
eleccions de juny de 1999 al 


Panissars i Joan Güell i a la Plaça 
de Sants, mentre altres furgone¬ 
tes de reforç s'agrupaven al les 
places Can Mantega i d'Espanya i 
al davant de la seu del Districte. 
Ràpidament, i utilitzant escales, 
malls i palanques van entrar per 

’ ABSTENCIÓ 


districte de Sants-Montjuic, 
amb les de maig del 1995 ens 
permeten apreciar la pèrdua d'e¬ 
lectors dels partits polítics per 
l'augment de l'abstenció. (Els 
electors són les persones censa- 
des, que poden votar. Inclouen 
per tant els votants i els absten¬ 
cionistes)* 1 . 

L'abstenció al Districte de 
Sants-Montjuic s'ha repartit desi¬ 
gualment pels diferents barris 
històrics agregats en aquesta di¬ 
visió administrativa. Les dife¬ 
rències s'expliquen per les diver¬ 
ses composicions socio-eco- 
nòmiques de les barriades, ja 
que la desigual distribució de la 
riquesa i el benestar al Districte 
no només es visualitza en les 
classes socials, sinó que també 

(continua pàg.3) 


diferents punts, destrossant por¬ 
tes finestres i fins i tot parets. 
L'estratègia de les i els okupants 
(que es van agrupar al terrat) va 
donar resultats i la policia es va 
adonar que nombrosos veïns així 
com alguna càmera de televisió i 

(continua pàg.2) 

EL 15/6 MANIFESTACIÓ DE PROTESTA. EL 3/7 NOVA OKUPACIÓ. 

La casa okupada al c/Sugranyes 17. pertany a una família aristòcrata de Sants, i fa més de 20 anvs que no hi viu ningú. 

(vé de la portada) 


fotogràfica els observaven i van 
haver de calmar-se per no evi¬ 
denciar massa la seva violència. 
Després d'uns moments de dubte, 
van decidir no fer cap detenció, i 
la gent va poder marxar. Imme¬ 
diatament va començar l'enderro¬ 
cament de la finca. 

Talls de Trànsit en protesta. 

Poc després una concentració de 
suport va reunir unes 50 persones 
a Plaça de Sants que van marxar 
en manifestació cap a les vuit del 
matí, produint un tall de trànsit a 
l'alçada del Districte, que va 
durar un quart d'hora. Simultà¬ 
niament, un altre grup va fer el 
mateix, a l'avinguda Meridiana. 

500 persones es manifesten. 

En una manifestació convocada 
en només 12 hores, al voltant de 
cinc-centes persones van protes¬ 
tar contra el desallotjament de 
Can Blanco en particular, i de 
tots en general, i van denunciar 
les maniobres especulatives que 
ràpidament estan destruint les 
parts històriques del nostre barri 
en favor de la construcció de 
pisos de luxe; amb els conse¬ 
qüents trasllats de població que 
això representa. Tot l'entorn del 
Vapor Vell, el carrer d'en Blanco 
inclòs, n'és un exemple perfecte. 
La manifestació va recórrer en un 
ambient tens però tranquil dife¬ 
rents carrers de la vila, i es va 
aturar a les obres que hi ha a la 
cantonada dels carrers Miracle i 


Galileu, on es va penjar una pan¬ 
carta i s'hi van tirar globus de 
pintura. Aquestes obres pertan¬ 
yen a la immobiliària Boix Beceit 
88, SA, propietària de Can Blan¬ 
co, i responsable tant del desa¬ 
llotjament com del judici penal 
que ara espera a la gent que vivia 
a la casa. Amb aquesta acció es 
pretenia denunciar l'actitud espe¬ 
culadora i mafiosa de l'empresa, 
que amparada en la confusa 
legislació i el nul control que hi 
ha sobre aquests temes, es dedica 
a expulsar antics arrendataris per 
tal de derribar les seves cases i 
especular amb els terrenys, 
reduint costos a base de fallides 
falses produides crònicament. 


Finalment, la manifestació va 
acabar a la Plaça de Sants on es 
va llegir un comunicat i es va 
disoldre. Al cap d'uns minuts es 
va formar un nombrós grup de 
persones que van decidir no con- 
tindre's més la ràbia i venjar la 
casa desallotjada, trencant vidres 
de diferents immobiliàries, enti¬ 
tats bancàries i una ETT, respon¬ 
sables de l'encariment i retallada 
dels drets socials i la precaritza- 
ció de les nostres vides en gene¬ 
ral. Simultàniament es van utilit¬ 
zar contenidors i altres objectes 
per dificultar els moviments de la 
policia, que tot i l'impresionant 
desplegament no va aconseguir 
efectuar cap detenció. 


Nova okupació al c/Sugranyes 17 

Una cercavila d’unes 80 perso¬ 
nes, va sortir el passat dissabte 3 
de juliol, des de la Pl.Màlaga. La 
marxa festiva i amenitzada amb 
tambors, va arribar fins una finca 
abandonada situada al c/Sugran- 
yes 17, per tal d’okupar-la i reha¬ 
bilitar-la. Es tracta d’una antiga 
masia, on no hi viu ningú des de 
fa més de 20 anys i que pertany a 
una rica familía de Sants que la 
manté abandonada. El grup de 
joves del barri que s’hi ha quedat 
a viure, pretén arreglar i netejar 
les parts més degradades. Volen 
optar així a accedir una vivenda 
digna tot denunciant l’especula¬ 
ció dels espais abandonats. 



La Guàrdia Urbana va aparèixer davant de la casa okupada al c/Sugranyes, en pocs minuts. 


RECOLLIDA DE 
PRODUCTES 
PER AJUDAR EL 
POBLE CUBÀ 

Desde l'assemblea comarcal de 
Maulets del Barcelonès s'està 
duent a terme una campanya de 
solidaritat amb Cuba, per tal d'a¬ 
conseguir la recollida de 
250.000 ptes en productes d'in¬ 
fermeria i farmacèutics pel barri 
de l'Havana de l'Este, extenent 
així la solidaritat activa i directa 
al poble cubà, passant per sobre 
del bloqueig iankee. Aquesta 
campanya, que consistirà en una 
sèrie d'actes i xerrades, arribarà a 
la vila de Sants el dia 10 de juliol 
en que es fa una festa al CSA 
Can Vies. També s'han editat uns 
bons d'ajut per a dos sortejos, un 
el 2 i l’altre el 23 de juliol, que 
podeu comprar tant a la festa, 
com cada dijous a Can Vies. 


COMISSARIA "ENTRANYABLE” 

El mes passat va començar la rehabilitació de la comissaria de la 
Plaça Espanya que coordinen conjuntament una empresa privada, la 
Jefatura de Policia Nacional i l'Ajuntament de Barcelona. A la signa¬ 
tura del protocol van assistir un representant de l'empresa que rehabi¬ 
litarà la façana, Francisco Arrébola, cap de la Policia, i Teresa Sando- 
val, titular de l'Institut Municipal de Paisatge Urbà i ex-regidora de 
Gràcia. Sandoval va qualificar l'edifici com un lloc de gran valor 
artístic i un espai "entranyable". Per a qui? 

LA FUNDACIÓ ENGRUNES ES 
TRASLLADA A ZONA FRANCA 

Des de fa sis mesos, al carrer Temple, al costat del Passeig de la Zona 
Franca, es troba la Fundació Engrunes. Aquest projecte va néixer a 
Esplugues d'un grup de persones que van decidir no treballar per a les 
persones “pobres” sinó amb els “pobres”. Contracten persones amb el 
tercer grau penitenciari, sènse llar i dones de famílies monoparentals 
que estan aproximadament uns tres anys treballant a la Fundació i que 
després marxaran a realitzar feines a altres llocs. Més del 20% dels 
treballadors i treballadores troben feina un cop han sortit. A Engrunes 
fan tasques de drapaires i reciclatge d'objectes que posteriorment 
venen a preus mòdics a la mateixa botiga del carrer Temple. Hi ha 
tallers de fusteria, de roba, d'electrodomèstics i de totes aquelles 
coses que poden convertir-se en objectes útils. 


LA COORDINADORA 
D'ESTUDIANTS VA 
DE CAMPAMENTS 

El cap de setmana del 26 al 28 
de juny, la Coordinadora d’Éstu- 
diants dels Instituts dels barris 
de Sants, Hostafrancs i La Bor- 
deta, va organitzar uns campa¬ 
ments a Montesquiu (Ripollès) 
per tal de donar-se a conèixer i 
realitzar activitats. Van fer una 
excursió, partits de futbol, 
tallers de percussió i dues xerra¬ 
des, una de presentació dels 
objectius i mitjans de lluita per 
tal de combatre el sistema edu¬ 
catiu actual i l'altra, que es plan¬ 
tejava per parlar de la problemà¬ 
tica dels i les joves estudiants de 
secundària davant l'atur i la pre- 
carietat laboral actual. Van ser 
tres dies per conèixer-se, con¬ 
viure i parlar dels problemes, tot 
intentant buscar solucions. 

TOTS ELS PARTITS BAIXEN EN NOMBRE DE VOTS 

Tan sols el 24% del electors donen la majoria absoluta a Joan Clos 



28 de maig de 1995 

13 de juny de 1999 

electors/es 

147,232 

154,341 

votants 

95,694 

72,994 

abstenció 

51,538 

81,347 



28 de maig de 1995 (vots) 

13 de juny de 1999 

PSC 

39,185 

35,015 

CIU 

27,447 

14,374 

PP 

13,565 

9,328 

IC-V 

8,295 

4,749 

ERC 

5,570 

5,211 

ALTRES 

741 

2,811 

EN BLANC 

720 

1,124 


*1.- Quadre de dades sobre l’abstenció al barri 


té una expressió territorial. Així, 
els nuclis de població més abs¬ 
tencionistes tendeixen a ser les 
zones on es concentra més la 
pobresa, el nivell de vida es 
inferior o han estat les zones 
més oblidades a l'hora d'imple¬ 
mentar equipaments o serveis 
socials. La Zona Franca (52,4% 
d'abstenció), Montjuic (70,7%), 
o inclús el Poble Sec (51,9%) 
són els barris on l'abstenció 
depassa la barrera del 50%: més 
de la meitat de la població cen- 
sada electoralment no vota. A 
Font de la Guatlla (47,2%), a la 
Bordeta-Hostrafrancs (48,8%),o 
Sants (47,2%), l'abstenció, si bé 
continua essent rellevant, dismi¬ 
nueix. 

Si bé no podem presentar-ho en 
tant que explicació determinista 
de l'abstenció, si que podem par¬ 
lar hipotèticament d'una tendèn¬ 
cia a reduir-se la participació 
electoral en aquells nuclis més 
desafavorits en la desigual dis¬ 
tribució de la riquesa. 

Els percentatges que es presen¬ 
ten estan calculats en relació als 
vots emesos. Si el càlcul que es 


Dimecres nou de juny, en un 
darrer intent de rapinyar vots de 
cara als comicis del 13-j, l'alcalde 
de Barcelona va passejar-se per 
les botigues de la carretera de 
Sants. A l'alçada de la pastisseria 
Vives, una cinquantena de perso¬ 
nes van fer sentir al seguici socia¬ 
lista les seves queixes vers la polí¬ 
tica de l'Ajuntament de la ciutat. 
Com a rèplica a les denuncies dels i 


fes públic fos en relació als elec¬ 
tors -aquells censats que poden 
votar, els percentatges disminui¬ 
rien. Així, el PSC tindria un 
24,25%, CIU tindria el 9,9% 
dels electors, el PP un 6,4%, 
ERC un 3,3%, etc. El nul interès 
que, des dels mitjans de comuni¬ 
cació oficials, les institucions i 
els mateixos partits polítics han 
tingut a donar visibilitat als per¬ 
centatges reals -estratègia juga¬ 
da igualment amb el tractament 
de l'abstenció-, es pot explicar 
per el temor de la classe dirigent 
a que s'explicitin i evidenciin els 
baixos index de representativitat 
de les institucions polítiques, fet 
que posaria en joc la seva matei¬ 
xa legitimitat. 

Els vots als partits, per barris, 
també ens indica per altra banda 
que el districte no és una realitat 
homogènia, i que depenent de la 
composició sociològica de la 
seva població els percentatges 
de recolzament electoral als par- 
tirs oscil·len. Així, destaquem, 
que si bé a tots els barris es fa 
pal.lesa la majoria socialista 
sobre els vots emesos, les dife- 


les manifestants, la comitiva del 
PSC va optar per córrer cap els 
seus cotxassos oficials i girar cua, 
cal però felicitar al sots-regidor 
del districte de Sants-Montjuïc, el 
sr. Francesc Osàn, per la seva faci¬ 
litat de posar-se en evidència i de¬ 
mostrar, continuament, la seva 
manca d'ètica, de capacitat d'auto¬ 
crítica i de respecte. Un cop més, 
l'esmentat personatge va fer gala- 


réncies en els barris són relle- 
vants: mentre que, per exemple, 
a Zona Franca el PSC aconse¬ 
gueix el 60% dels vots emesos 
(6.840 sobre 11.136), a Sants 
únicament recull el 45% dels 
vots (15.786-sobre 34.277). 
Com a conclusions, doncs, re¬ 
marquem la pèrdua generalitza¬ 
da de votants pel rellevant crei¬ 
xement de l'abstenció, que al 
Districte s'aguditza en aquells 
barris menys benestants. Aques¬ 
ta heterogeneitat de la composi¬ 
ció social, pel que fa als vots 
emesos, també es materialitzarà 
territorialment, reflectint-se a 
nivell electoral amb resultats 
desiguals pel que fa als partits 
polítics votats. En tot cas, 
remarcar que l'abstenció s'està 
consolidant com un fenomen es¬ 
tructural, expressant el desgast 
de les institucions i el descrèdit 
de la política oficial: abstenció 
electoral que, en el millor dels 
casos, albergarà noves formes 
de participació directes i no me¬ 
diatitzades, i en el pitjor dels 
casos, entranyarà la passivitat i 
la inhibició cap a l'acció social. 


nia del seu patetisme i ridiculesa 
màxima enviant al grup de mani¬ 
festants a "prendre pel cul", en una 
clara actitud homòfoba que diu 
molt d'algú que es considera pro¬ 
gressista. Després de marxar, els 
polítics van trucar als antiavalots 
de la Guàrdia Urbana, que van 
arribar a Pl. de Sants i van endur- 
se un dels nois que protestava, 
durant dues hores a comissaria. 


ABSTENCIONISTES 
DE SANTS, UNIU-VOS! 

Després del "Show dels telene- 
cos" electoral i la conseqüent 
farsa, em disposo a fer un analisi 
exhaustiu dels "resultats" en les 
eleccions que s'han donat en el 
barri i per extensió a tota la ciu¬ 
tat. Com tothom sap, el triomfa¬ 
dor absolut per K.O. ha estat el 
P.S.C., aquests s'han endut un 
45,11% dels vots de la ciutat. 
Però si estudiem una mica més 
les dades ens adonarem que els 
vots que s'han endut en total tan 
sols són 312.677, si tenim en 
compte que el total de les perso¬ 
nes amb dret a vot són 1.311.465 
i fem una senzilla operació 
matemàtica que ens han ensen¬ 
yat a tothom (o quasibé), podem 
fixar-nos que només representen 
el 23% de les persones amb dret 
a vot. D'aquesta manera la repre¬ 
sentativitat dels guanyadors en 
l'actual ajuntament de Barcelona 
és de menys d'un quart de la 
població que pot votar, sembla 
mentida però és així. Si això és 
el que en diuen una democràcia, 
on el sistema del poble (Demos) 
decideix els/les que manen i 
com ho han de fer (Cracia), o 
només és una farsa, on són les 
persones riques i poderoses les 
que tallen el bacallà. Els "resul¬ 
tats" electorals són evidents, 
l'abstenció ha estat d'un 48,53% 
superant la de fa quatre anys que 
va ser d'un 33,77%, això demos¬ 
tra que la població cada vegada 
es creu menys aquesta "demo¬ 
cràcia" i sap que votant res no 
canviarà. Així un motiu d'alegria 
per a tots i totes nosaltres és el 
resultat de l'abstenció al nostre 
districte, que ha estat d'un 52%, 
o sigui més alt que la de partici¬ 
pació? Vol dir això que hi ha 
persones que tenien millor coses 
a fer? es van oblidar que hi havia 
eleccions? no van trobar el partit 
que els hi fes el pes? o simple¬ 
ment no creuen en aquest siste¬ 
ma? Si és així, des d'aquestes 
pàgines fem una crida a totes i 
tots els que s'han abstingut a 
Sants-Montjuïc a organitzar-nos 
i fer valer el nostre dret a decidir 
directament, ja que som majoria. 
Així, el redactor dels expedients 
X proposa la creació de soviets 
assemblearis a cada una de les 
barriades per a prendre d'una ve¬ 
gada el palau d'Hivern (La seu 
del Districte), i una vegada allà, 
proclamar la independència de 
Sants-Montjuic i el socialisme 
llibertari: Abstencionistes del 
món, unim-nos! 


JOAN CLOS RAPINYA VOTS AL BARRI 

Durant la visita de Clos al barri. Francesc Osàn va ser tan patètic com sempre. 

BUTLLETA DE 
SUBSCRIPCIÓ 


Gravat de l’Abril de 1870 on es poden veure durs enfrontaments a la frontera entre Sants i Barcelona 


l'Espanya Industrial, existia el 
pont de la riera d'en Rabassa on 
hi havia una fita que indicava 
"SB" que significava "Sants 
Barcelona", indret que marcava 
la frontera entre les dues pobla¬ 
cions, en aquest lloc s'alçà una 
enorme barricada que barrava 
l'entrada a Sants. Els militars 
van trobar una forta resistència 
per part dels civils i van haver de 
pendre la barricada en un assalt 
de baioneta, després la lluita va 
escampar-se pels carrerons i 
terrats fins ben entrada la nit. En 
aquest moment l'exèrcit va pen¬ 
dre Sants i van procedir a realit¬ 
zar algunes execucions sumà¬ 
ries. Els avalots provocats per 
l'imposició a realitzar el servei 
militar es saldaren amb 7 soldats 
i 30 vilatans morts, i els ferits 
van sobrepassar el centenar. 


Durant el passat mes de Juny, els 
Castellers de Sants, han editat 
una Auca de protesta en contra 
de l’Ajuntament, ja que conside¬ 
ren que els ha enganyat. Segons 
diuen, després d’haver complert 
tot allò que els demanava l’A¬ 
juntament, per tal de poder 
actuar a les Festes de la Mercè, 
ara l’Ajuntament els ha discri¬ 
minat i no els permet l’actuació 
durant la Festa Major de Barce¬ 
lona (potser així se n’adonen de 
les mentides dels polítics). Al 
llarg de les 21 vinyetes de l’Au¬ 
ca, acusen a Joan Clos de menti¬ 
der, per haver incomplert un 
acord signat. Per això el compa¬ 
ren a un dictador (Hitler), i con¬ 
sideren que només li interessen 
els diners i no les persones, ni 
les entitats. També diuen que 
estan cansats d’esperar i que no 
es deixaran prendre el pèl. 


En els darrers anys del segle 
XIX sens dubte el conflicte amb 
més repercussió va succeir el 
març del 1870, provocat pel sor¬ 
teig de quintes del servei militar. 
De totes formes abans de 
comentar aquest fet ens agrada¬ 
ria explicar una protesta d'entre 
íes moltes que segurament van 
passar en aquells temps. La 
decisió en aquells anys de l'ajun¬ 
tament de Sants, encara inde¬ 
pendent de Barcelona, d'apagar 
els fanals de gas, segurament per 
motius econòmics en les nits 
d'estiu, originà una manifestació 
veïnal per reclamar la llum en 
els carrers. Aquesta va transcó¬ 
rrer pels carrers de la vila i va 
ser acompanyada de consignes 
com "enceneu els llums" fins 
arribar al davant de l'ajunta¬ 
ment, que en aquelles dates esta¬ 
va en l'actual confluència dels 
carrers Brasil i la Carretera de 


Sants. Curiosament la protesta 
anava acompanyada d'una cançó 
que la gent va cantar davant el 
consistori, deia així: 

Són ocells de la rapinya / que 
viuen a la Casa Gran / i tenen 
les ungles més fines / que un duc 
o un gavilan /Ai, senyor Feliu 
vosté en sap un niu / Ai, senyor 
Pasqual / vosté en sap un cau 
I que era bonic / dquell dia a la 
nit / de veure a tothom / amb 
l'espelma als dits. 

La revolta més sonada però, 
l'any 1870, va estar la generada 
per les lleves d'aquell any, el 
conflicte va tenir una forta 
repercussió sobretot a Gràcia 
encara que a Sants no va ser 
menys. Cal no oblidar el rera¬ 
fons bel.lic desfermat a Cuba 
que engolia milers de soldats. La 
protesta d'un caràcter marcada¬ 
ment polític, va motivar una 
resitència a realitzar el servei 


ELS CASTELLERS DE 
SANTS ES BARALLEN 
AMB EL DISTRICTE 


militar, aixó ja succeí durant el 
1869, però el 4 de març del 70 
activistes sobretot internaciona¬ 
listes i republicans, van sabote¬ 
jar el sorteig de quintos a l'ajun¬ 
tament. El dia següent, el 5 de 
març, van continuar els avalots i 
el 6 van començar a alçar-se 
barricades. Els amotinats van 
entrar a l'ajuntament i van cre¬ 
mar els mobles i tota la paperas¬ 
sa. L’alcalde que havia fugit, va 
ser localitzat i capturat a Les 
Corts d'on el portaren fins 
davant el consistori on va ser 
colpejat i cosit a trets per des¬ 
prés llançar-lo a la foguera. 
Mentrestant s'apropava una 
columna militar i a la tarda va 
començar l'assalt a les barrica¬ 
des. Concretament a la riera de 
Magòria - actualment per on 
passa l'avinguda Josep Tarrade- 
llas- amb la confluència amb el 
carrer de Sants, molt aprop de 


Si íio vols perdre’t cap número de LA BURXA, i, a j 
més vols col·laborar en la continuitat d’aquest pro¬ 
jecte ara tens la possibilitat de suscriure’t per tot j 
un any. 12 mesos assegurats de contrainformació. I 
Tan sols cal que omplis aquesta butlleta (la pots | 
fotocopiar per tal de no fer malbé l’exemplar) i fer- I 
la arribar a Can Vies (c/jocs Florals 42. 08014 j 
Sants). Per tal de pagar les despeses d’edició i i 
correu, fes-nos arribar 1000 ptes, conjuntament I 
amb les teves dades complimentades, i d’aquesta i 
manera t’arribarà cada mes puntualment a casa. 


| Nom o col.lectiu/associació/etc 

Adreça. 

I Població.. 

| Codi postal. 

Telèfon. 

CRÒNIQUES DE LA LLUITA SOCIAL AL BARRI 

--4. La gran revolta de les lleves de 1870 - 

ACTIVITATS INFANTILS A COP DE TALONARI 

Totes les activitats d’estiu r>er nens i nenes organitzades nel districte costen de 4.000 a 34.000 nessetes 


Arriba l'estiu i, amb les vacances tot insuficients) són, any rera 
escolars i el bon temps, moltes any, regalats a les entitats pro- 
mares i pares busquen aquella ductores d'oci privat abans 

proposta de lleure que, per esmentades. Per això, desde la 

motius d'horari, proximitat del redacció de La Burxa, proposem 

domicili, preu, etc..., millor s'a- a tots els nens i nenes del barri 

dapti a les seves necessitats. que prenguin l'Alcaldia i facin 
Però remenant entre les desenes papiroflèxia amb els paperots de 
de tríptics i publicacions diver- permisos de la Maribel Sàn- 

ses que edita l'Ajuntament de chez, que juguin a perseguir a 

Barcelona, en col·laboració amb les policies vàries que es passe- 

el Districte de Sants-Montjuïc, gen per la seu de Districte (pero 
és fàcil veure com l'oferta lúdica vigileu que sempre fan trampes i 
gestionada i organitzada pels no saben perdre...) i que reciclin 
organismes municipals és del tot les corbates del regidor, del sots- 
nul.la. Totes les activitats (ca- regidor i de la resta de buròcra- 
sals d'estiu, campus esportius...) tes, feixistes i aborrits per fer una 
que es desenvolupen en espais mordassa prou gran com per tapar 
públics (poliesportius, piscines les seves boques mentideres, 
municipals...) són de pagament. Al marge d'això, les úniques 
La resta de l'oferta queda en activitats gratis als parcs i places 
mans d'empreses privades (esco- del barri les organitzen Bruixes i 
les com la Joan Pelegrí...) o és Maduixes, un grup d'animació 
controlada per l'Esglèsia Catòli- infantil que, si bé reb subvenció 
ca a través, per exemple, dels del Districte, el personal que hi 
esplais parroquials. D'altra ban- treballa ho fa en condició de 
da està el tema de les beques: voluntari/a. A més a més, només 

aquests ajuts (que ja de per si faran vuit sortides de dues hores 
són mínims, de difícil accés i del i mitja cadascuna. 

Ressenyes 


activitat preu 

1. CASALS D'ESTIU: 

Casa dels colors: 5 dies »-4.000 ptes. 

Ludoteca d'Olzinelles: 5 dies a» . — ——————6.200 ptes. 

Setmana d'aventures a la Casa del 

mig: 5 dies »-—-— --——- —13.500 ptes. 

2. CAMPUS I CASALS 
ESPORTIUS: 

Piscines Bernat Picornell: 

a) Campus Olimpia: 5 dies m-——-—► 9.300 ptes. 

b) Campus Natura: 10 dies ——— — ——34.000 ptes. 

La Foixarda: 

a) Campus d'equitació: 5 dies. 10.300 ptes. 


b) Campus d'equitació i natura: 12 

dies —-—.——--34.000ptes. 

Piscina Municipal de Montjuïc: 
a) Campus Olimpia (específic 

salts): 12 dies a»- : ->-18.500 ptes. 

Poliesportiu Municipal de 
l'Espanya Industrial: 
a) Campus Olimpia (específic 

natació): 12 dies 12.000 ptes. 

La Bàscula: 

a) Campus multiesportiu: 7 dies a» .» ->-8.800 ptes. 

Poliesportiu Municipal La Farga: 

a) Curset esportiu recreatiu: 7 dies tm - —6.000 ptes. 

b) Campus multiesportiu: 7 dies a» . ———6.000 ptes. 



SUCCIÓN CONGELADA de Carlos Iguana y ANATOMIA DE LA DESESPERACIÓN de Sebas Quiroz 
Editat per "Ediciones sin retorno" (Apartat de correus 9172-08080 , Barcelona). 


"Ante el derrumbe / de un día enfermo / los ninos aplauden / a un pallaso que dejó su alma / colgada de un per- 
chero. / Cuando acaba la función / y bajo una nube de polvo / todos reciben su ración de nada, / y el payaso 
aplaude / a unas calles sin rostro. / Nadie ríe, no hay palabras." 


TORNEN ELS GRISOS amb presentació d’Hebe de Bonafini, i textos de Miquel Almirall, Carles Castella¬ 
nos, Vicent Conca, Martí Marín, Ramón Piqué i Josep M a Terricabres. Edicions El Jonc. 

El 14 de gener de 1999 la policia nacional va assaltar el campus de la Universitat Autònoma de Barcelona, 
provocant una autèntica batalla campal amb més de 30 estudiants ferits/des. L’actuació policial tenia per finalitat 
evitar la protesta de diversos estudiants contra la figura de José M a Aznar, que aquell dia visitava el campus. 

La càrrega policial va provocar incomptables reaccions, i va desencadenar tota una sèrie de fets que convé no 
oblidar. Aquest llibre fa un balanç en calent i paral·lel al desemvolupament dels esdeveniments. Tornen els 
Grisos va més enllà dels fets de la UAB i recull un ampli ventall d’experiències semblants. 

SOLAS de Benito Zambrano. 

Als cinemes Renoir Les Corts i Casablanca. 

Solas és l'òpera prima del director andalús Benito Zambrano. És una història plena d'amor, un amor en silenci 
d'una mare envers la seva filla i un veí solitari; una filla embarassada d'un home que se'n desentén. Però Solas 
no és només una història d'amor, és una pel·lícula realista que reflexa la duresa del patriarcat sobre les dues 
protagonistes de la pel·lícula, la Sevilla pobre que ens amaguen les grans produccions cinematogràfiques, les 
dificultats per sobreviure al món laboral... Així Zambrano llença una crítica social plena de pinzellades de ten¬ 
dresa. A destacar, sobretot, l'actuació de Maria Galiana (mare) i Ana Fernàndez (filla). 

I 5 I 

DESALLOTJAMENTS A TERRASSA I SANT ANDREU 

33 detinguts/des, i un iove insubmís croat en perill de ser deportat i executat per desertar. 


TERRASSA.- El passat dijous 
17 de juny, a les 6:00 de la mati¬ 
nada, unes 15 furgonetes (més un 
camió de material antidisturbis) 
de la Policia Nacional van arribar 
al carrer Puignovell de Terrassa, 
on hi havia el Kasal Okupat 
Revolucionari i Kombatiu 
(KORK), per tal de desallotjar- 
lo. La Policia va iniciar el desa¬ 
llotjament de l'edifici de forma 
il·legal, sense cap ordre ni avís i 
es va trobar amb la resposta de la 
gent que hi havia a l'interior del 
Kork que els hi van llançar glo¬ 
bus de pintura, pirotècnia i una 
actitut de resistència. Després de 
disparar indiscriminadament pi¬ 
lotes de goma a l'interior de l'edi¬ 
fici i d'enderrocar una paret, la 
policia va entrar a l'edifici (utilit¬ 
zant tots els elementt del 'pack 
antidisturbi', "tortugueta" inclo¬ 
sa). El 'resultat' del desallotja¬ 
ment va ser de 32 persones detin¬ 


gudes (la policia no tenia mani¬ 
lles per a totes) de forma violenta 
i 5 persones ferides durant la 
càrrega de la Policia Nacional 
contra la gent que es va concen¬ 
trar a l'exterior de l'edifici per 
protestar pel desallotjament 
mentre aquest s'estava produint, 
o que senzillament passava pel 
carrer com cada dia. Les perso¬ 
nes detingudes van ser posades 
en llibertat al migdia del mateix 
dijous, quan familiars, amics i 
amigues i simpatitzants es con¬ 
centraven davant la comissaria 
per demanar-ne la llibertat. A les 
20:00 es va convocar una mani¬ 
festació de protesta pel desallot¬ 
jament del KORK i de denúncia 
de l'hipocresia dels polítics, on 
més de 500 persones van recórrer 
el centre de Terrassa darrera d'u¬ 
na pancarta on hi posava: "Des¬ 
prés de les eleccions, torna la 
repressió". Contra-Injos 17/6/99 


SANT ANDREU.- El passat 
dijous dia 17, va ser desallotjada 
per la Policia Nacional, una casa 
del barri de Sant Andreu, al c/Ru- 
bén Dario n°108. Un dels okupants 
de la casa, que és d’origen croat, va 
ser l’únic detingut en l’acció poli- 
cial. El noi, va ser traslladat al Cen¬ 
tre d’Internament per a Immigrants 
de la comissaria de la Vemeda. 
Sembla ser que estava fugat del seu 
pais, perquè està buscat per de¬ 
sertar de l’exèrcit en el període de 
la guerra Serbo-Croata. A la tarda, 
amics i amigues del detingut, es 
van anar concentrant davant de la 
comissaria de la Vemeda per pro¬ 
testar per la possible extradició. 
Des del barri s’ha mobilitzat gent 
per demanar asil polític pel noi, i 
així impedir que l’enviin al seu 
pais, on si el jutgessin, podria tro- 
bar-se davant de penes de presó 
llarguíssimes o, fins i tot, amb la 
pena de mort. Contra-Infos 17/6/99 


ABSOLUCIÓ DE 7 DETINGUTS/DES AL CARRER 
DURANT EL DESALLOTJAMENT DEL CINE PRINCESA 



Les fortes contradiccions dels policies de paisà, fan que la fiscalia retiri l’acusació. 


La policia nacional mentre detenia gent al carrer el passat 28/10/96 


El passat dimecres dia 30 de 
juny, es va fer al jutjat penal n°5, 
el judici contra set personesque 
van ser detingudes el 28/10/96, a 
les rodalies del Cinema Okupat 
de Via Laietana, mentre la poli¬ 
cia Testava desallotjant. Els i les 
afectades van presentar-se el 
judici, exceptuant una de les 
persones que no es trobava a 
Barcelona. Durant el judici. Tú¬ 
nica acusació era la dels testi¬ 
monis dels agents de la Policia 
Nacional que els van detenir. 
Però durant les declaracions d’a¬ 
quests policies (de paisà), tots 
ells es van contradir de forma 
escandalosa, i va quedar clara¬ 
ment demostrat que les deten¬ 
cions es van produir per una dis¬ 
criminació estètica (en paraules 
d’un dels policies: “tenian estè¬ 
tica okupa”) . Per això, a mig 


judici, la fiscala va demanar la 
retirada de totes les acusacions 
en contra dels acusats/des, i la 
lliure absolució. Això va provo¬ 


car que el judici donés per fina¬ 
litzar el judici i decretés la lliure 
absolució de tots ells i elles. 

Contra-Infos 28/6/99 


28-J, DIA PER L’ALLIBERAMENT 
GAI, LESBIÀITRANSEXUAL 


BARCELONA.- Una manifestació 
reivindicativa i festiva, amb prop 
de 2.000 persones va recórrer el 
passat dissabte 26 de juny, els 
carrers del centre de Barcelona. El 
passat dissabte 26 de juny, prop de 
2.000 persones es van manifestar a 
partir de les 20h, pels carrers del 
centre de Barcelona, per tal de rei¬ 


vindicar l'alliberament gai, lesbià i 
transexual. La manifestació es fa 
cada any al voltant del 28-J, per tal 
de commemorar els fets d'Stone- 
well (ara fa 30 anys), barri de 
Nova-York on grups de gays es van 
enfrontar a la policia per protestar 
per la discriminació i guettització 
que patien. En arribar a Pl.Sant Jau¬ 


me, i després d'haver-se cridat con¬ 
signes com: "Darrera dels balcons 
també hi ha maricons", "Darrera de 
les persianes també hi ha lesbianes" 
o "Fes-te visible, pren al carrer", es 
va llegir un comunicat i tot seguit 
es va desconvocar la marxa, en un 
ambient festiu amb tambors i músi¬ 
ca. Contra-Infos 29/6/99 


POLICIES 
AGREDEIXEN 
A JOVES DE 
CERDANYOLA 

CERDANYOLA.- El passat 
dijous 17 de juny al vespre, un 
grup de joves de Cerdanyola es 
trobava a les portes del Casal de 
Joves d'aquesta ciutat. Sembla 
ser, que a partir d'una trucada 
d'uns veïns que deien que hi 
havia algú a l'interior d'una obra 
colindant amb el Casal, van apa¬ 
rèixer a les portes del Casal di¬ 
verses patrulles de Policia Na¬ 
cional. Un d'ells va baixar del 
vehicle i en un evident estat de 
borratxera, va donar diversos 
cops a dues noies i un noi que 
allà es trobaven. La resta de po¬ 
licies que van arribar, no van 
intervenir i es van mirar l'actua¬ 
ció del seu company. Tot seguit, 
les patrulles van marxar, i, els i 
les agredits/des van decidir anar 
a posar una denúncia pels fets, 
però no van adonar-se que la 
mateixa policia que els havia 
agredit era la que havia de trami¬ 
tar la denúncia, i evidentment la 
cosa no va anar massa bé. Quan 
van arribar a comissaria, i abans 
que poguessin ni explicar els 
fets, un agent els va insultar i 
amenaçar verbalment, i tot se¬ 
guit un altre va amenaçar-los 
mentre empunyava la pistola. 
Per tot això, van convocar una 
manifestació a Cerdanyola, el 
dissabte 3 de juliol , amb el su¬ 
port de diversos col·lectius. 

Contra-Infos 28/6/99 

ESCRACHEA 
LA REPRESSIÓ 
POLICIAL 

BARCELONA.- Una colorida i 
festiva manifestació va transcó¬ 
rrer el diumenge 20/6 a les 18:30 
des de la Plaça Urquinaona de 
Barcelona en direcció a la Jefa- 
tura Superior de Policia d'aquesta 
ciutat. Durant el trajecte es van 
col.locar cartells que feien refe¬ 
rència al fort assetjament, segui¬ 
ment i repressió víctimes dels 
quals són els i les integrants 
dels moviments socials. Un cop 
a la Jefatura es va llegir un 
comunicat, van col.locar els 
DNI, les pistoles de cartró, les 
targetes de residència i les 
ordres d'expulsió d'immigrants 
que portaven a dins d'una caixa 
de "regal" per Julia Garcia Val- 
decasas. Contra-Infos 20/6/99 

PROTESTA AL CONSULAT MEXICÀ INFORMACIONS BREUS 


L'acte es va fer en un dia de lluita mundial ner la pau a Chiapas» 



Membres del Col·lectiu de Solidaritat 


BARCELONA.- En una jornada 
de lluita per la fi de la guerra a 
Chiapas, a Barcelona es van fer 
diversos actes de protesta. A les 
5'30 de la matinada del passat 22 
de juny, dues persones es van 
penjar amb cordes de la barana 
del Consulat de Mèxic a Barcelo¬ 
na a l'Avinguda Diagonal, 626 
(cantonada amb el carrer Gan- 
duixer) per denunciar la situació 
de violència creada en les últi¬ 
mes dues setmanes pel govern 
mexicà sobre les comunitats 
indígenes en resistència. Durant 
el mateix dia, a les llh. es van 
concentrar unes 30 persones da- 


penjats del balcó del Consulat Mexicà, 
vant del Consulat, per tal d'entre - 
gar les signatures en contra de 
l'actitut del Govern Mexicà, però 
no les van voler recollir. A les 
20h, unes 150 persones van bai¬ 
xar per les Rambles i fins a 
Pl.Sant Jaume, tot fent una mar¬ 
xa de torxes. Al final del recorre¬ 
gut, es va dibuixar un colom al 
voltant de les inicials d'E.Z.L.N, 
i finalment es van llegir diversos 
comunicats. Cal dir, també, que 
el mateix dia es van fer actes 
similars a diversos llocs del món 
com: Argentina, Copenhaggen, 
Paris, Nicaragua, etc... 

Contra-Infos 29/6/99 


CIRCULAR INTERNA DE C.C.O.O. 
CONTRA ELS "ACTES FEIXISTES” 

Això passa després de les crítiques rebudes per la seva actitut pactiste. 

El sindicat CCOO ha emès una manifestants, provocant poste- 
circular a totes les Federacions i riorment algunes empentes entre 
Unions Comarcals i intercomar- els dos sectors. Davant aquestes 
cals, on denuncia unes suposades suposades agressions, CCOO 
"agressions feixistes " a locals de acusa als membres de Trenquem 
CCOO. Aquests "assalts i agres- el Silenci de "feixistes", "vio- 
sions" corresponen a varies lents", i "d’actuar sense cap jus- 
accions que s’han produït a tificació". Així, també identifi- 
locals de CCOO, i més concreta- quen a la CGT com a 
ment a una duta a terme dins les organitzadors de les Jornades, i 
Jornades "Trenquem el Silenci" proclamen el seu aïllament, 
del passat mes de maig. En (citant-los textualment) "CCOO 
aquesta acció un grup de perso- no participarà a cap nivell sindi- 
nes va entrar de forma pacífica a cal o socio-polític en actes o 
la seu de CCOO amb la intenció activitats en els que també parti- 
de fer una representació teatral dpi la CGT". A la vegada, pro- 
de l’enterrament dels treballa- clamen "el boicot i l’aïllament 
dors condemnats per alguns sin- social de tots/es els i les respon- 
dicats.(els "majoritaris") amb els sables de les Jornades". Fan una 
seus Pactes Laborals. Quan la crida, a la "cohesió interna ", i es 
gent es disposava a llegir un defineixen com un "espai de lli- 
comunicat de protesta, els sindi- bertat i solidaritat, on hi ha lli- 
çalistes de CCOO començaren a bertat d’opinions". 
cridar i agredir a algun/a dels/les Contra-Infos 29/6/99 


SUSPESA LA CONDEMNA CONTRA PEDRO VARELA 

JUTJATS.- La secció 3 a de la Audiència de Barcelona ha plantejat una qüestió d’an- 
ticonstitucionalitat del delicte d’apologia del genocidi, davant del Tribunal Constitu¬ 
cional, en el cas ‘Pedro Varela’, conegut líder ultradretà, propietari de la llibreria 
Europa i dirigent del “Círculo Espanol de Amigos de Europa” (CEDADE). La secció 
3a de 1 Audiència argumenta que sempre que no hi hagin vexacions, el delicte d'apo¬ 
logia del genocidi no seria tal ja que estaria ampàrat dintre del que és la “llibertat 
d’expressió”. Argumenta també que, en el cas de que hi haguessin vexacions, d’a¬ 
questa figura legal ja se n’encarrega el delicte d’injuries. Contra-Infos 15/6/99 

NOVA OFENSIVA JUDICIAL CONTRA EL POBLE DE SASÉ 

OSCA.- La pressió contra Sasé, poble okupat a Osca, arriba ara als tribunals. Després de 
patir tres desallotjaments el darrer any, la Fiscalia de LAudiència d' Osca ha acusat 9 
persones d'atemptat, resistència, desobedència i danys, malgrat els habitants de Sasé 
afirmen que la seva resistència sempre ha esta passiva. També afegeixen que Lamenaça 
de la presó no els impedirà tirar endavant el seu projecte. Contra-Infos 8/6/99 

TREVA A LA VAGA DE FAM DE CORREUS 

LABORAL.- El dilluns 7 de juny, es va produir el desallotjament dels 4 delegats 
sindicals de Correus que estaven en vaga de fam en el vestíbul de la Principal de 
Correus, i dels 30 treballadors/es que es trob-aven en aquells moments amb ells. Els 
vaguistes van persistir amb la vaga de fam i al matí van tornar a entrar a Ledifici, 
sent desallotjats per la nit. La situació es va prolongar fins divendres 11 quan, des¬ 
prés de ser desallotjats per últim cop, la direcció de Correus es va comprometre a 
realitzar una reunió amb tots els sindicats abans del dia 30. Contra-Infos 19/6/99 

SOLIDARITAT AMB UNNOI DE CORNELLÀ 

CORNELLÀ.- El passat dissabte 3 de juliol un jove de Cornellà havia de ser vícti¬ 
ma de la repressió judicial. Acusat i condemnat a presó (per haver fet unes pintades a 
una paret de Cornellà), hauria d’haver ingressat a presó els caps de setmana del 3 al 
4, i del 10 a 1’ 11 d’aquest mes (a la presó de La Trinitat). Però finalment, la presen¬ 
tació d’un recurs en el que es demanava la suspensió de l’execució de la condemna, 
va paralitzar l’ingrés. Entitats i col·lectius de Cornellà, ja han expressat la seva soli¬ 
daritat i suport per l’Adri. La Burxa 29/6/99 

71 MORTS EN COMBATS ENTRE LES F.A.R.C. I L’EXÈRCIT 

COLÒMBIA.- Els enfrontaments armats a Colòmbia es van agreujar el passat 24 de 
juny al departament de Córdoba, on les "Fuerzas Armadas Revolucionarias de 
Colombià" van entrar en combat contra els grups paramilitars que controlen la zona, 
les "Autodefensas Campesinas de Córdoba y Urabà" i tropes de l'exèrcit. Des de fa 
temps que les FARC estan enfrontades a les ACCU pel control d'aquesta zona, i la 
intervenció de l'exèrcit es va deure , segons la versió oficial, a un intent d'evitar els 
enfrontaments entre les dues faccions enfrontades. Durant els combats, que van 
començar quan la columna de l'exèrcit va coincidir amb els guerrillers de les FARC 
en el mateix camí cap al cuartel de les ACCU, van morir 71 persones (37 militars, 
15 paramilitars, 14 guerrillers i 5 civils). Com a resultat dels enfrontaments unes 
300 famílies camperoles han hagut d'abandonar la zona. FARC 25/6/99 

LA CARAVANA INTERCONTINENTAL ARRIBA A COLÒNIA 

COLÒNIA.- El passat 19 de Juny es va acabar a Colònia (Alemanya) la Caravana 
Inter-Continental contra la globalització i per la Resistència (ICC), amb la presència 
dels membres de la caravana a les manifestacions, accions i marxes en contra de la 
cimera del G-8 (els 8 països més industrialitzats del món) que es va celebrar en aques¬ 
ta ciutat alemanya. La ICC estava formada per 450 activistes internacionals: 400 cam¬ 
perols de la índia, representants del MST de Brasil, del FZLN, Colòmbia, Bangla- 
desh, Nepal, Pakistan i Chile a més dels participants europeus. Contra-Infos 29/6/99 

JUDICI A UN NOI INSUBMíS DE REUS 

REUS.- El passat dia 1 de juliol van jutjar a Reus, l'insubmís Joan Bofarull. Per 
poder guanyar el judici és important que s'enviin cartes de suport a l’insubmís, amb 
un petit text i el logotip o el segell de l'entitat que dóna suport a: Apartat 668,43080 
Tarragona. Zitzània 26/6/99 

ACTE CONTRA LA PRESÈNCIA DE LOTAN AL PORT DE BARCELONA 

PORT.- El diumenge 13 de juny, cap a les 12h., un grup d’unes 25 persones van 
protestar per la presència militar de vaixells de l’OTAN anclats al port de Bar¬ 
celona. 5 d’aquestes persones van aconseguir arribar fins a la coberta de la fragata 
“Navarra” de l’Exèrcit espanyol (que participa del dispositiu militar de l’Aliança 
Atlàntica); un cop allà, van desplegar una pancarta que en pocs segons va ser presa 
pels militars. Al mateix temps, una vintena de persones es mantenia al moll mentre 
sostenien una altra pancarta:“OTAN, 50 anys matant”. Contra-Infos 13/6/99 

YNESTRILLAS SEGUEIX PROVOCANT 

BARCELONA.- Prop de 200 persones, van participar el passat dimarts 8, en una 
concentració de boicot a un acte electoral del feixista Ricardo Sàenz de Ynestrillas a 
Barcelona. La protesta que es dirigia a l'Hotel Calderón, lloc on es feia el mitin de 
Alianza por la Unidad Nacional, va ser dispersada per la Policia Na-cional. 
D'aquesta manera queda molt clar que la policia protegia un acte feixista, d'un indi¬ 
vidu que la seva pròpia justícia ha condemnat a presó. Contra-Infos 8/6/99 











la cançó 


MAMBO INSUMISO 

! ESTA HISTORIA DACOMIENZO, 
| CUANDO CUMPLO 18, 

Y RECIBO UNA CARTA, 

CON REMITE OFICIAL, 
j ME RECLAMAN SIN DEMORA. 

| AL CUARTELO ALA OFICINA, 
UN BILLETE SIN RETORNO, 
EN UN MUNDO ARTIFICIAL. 
PARA MI AQUI COMIENZA, 
UNA LUCHA DESIGUAL, 

YO NO QUIERO IR AL CUARTEL, 
| NO TENGO NINGUNA GANA. 

| Y YA HA LLEGADO EL MOMENTO, 
i DETENERQUEARREMETER, 
ME DECLARO INSUMISO, 
VAYAILU QUE ME HIZO. 

| DE ESTA MANERA UN BUEN DIA, 
SOLEADO O NUBLADO, 

| ME LLEGA UN SOBRE BLANCO, 
| CON REMITE DEL JUZGADO. 

| DOS ANOSYCUATRO MESES, 

| LES PARECE SUFICIENTES, 

| PA CALLAR OTRA GARGANTA, 
QUE NACIO DESOBEDIENTE. 

| BIEN SENORES NO SE PIENSEN, 
j QUE CON ESO HAN ACABADO. 

I NI SU CARCEL NI SUS ARMAS, 

| NOS PODRAN ENDEREZAR. 
j PUES NO ENTENDO QUE EN UN MUNDO, 
QUE SE DICE AVANZADO, 
j HAYA SIEMPRE QUE TRIUNFAR, 
DE MANERA TAN IDIOTA. 

| NO NOS MOLAN NI SUS ARMAS, 

| NI TAMPOCO SUS TANQUETAS, 
NO ES EXTRANO QUE LA GENTE, 
SE LEVANTE EN REBELDLA. 

1 SUS PALABRAS SUS MENTIRÀS, 
| SUS MASACRES Y SUS TRETAS, 

! NO SE ADMTTEN NO SE OLVIDAN, 
NI DE NOCHE NI DE DIA. 
j NO QUEREMOS SUBSISTIR, 

| BAJO CONTINUA AMENAZA, 
CUYO FIN ES SOSTENER, 
TODO ESTO SEGUN SIGUE: 
LOS POLIS CIVILES MILIS, 

| Y OTRA SERIE DE GENTUZA, 

I ELLOS SIEMPRE AHI ARRIBA, 
LOS DEMAS BAJO SU PIE. 

| POR SI AUN NO LO HAN PILLADO, 

| LOS QUE VIAJAN EN SU AVION, 
ESTA FUERZA ESTA LUCHA, 
SE LLAMA INSUMISION. 

ALEHOP 


adreces 

Hamsa, c/Miquel Bleach 15 
i Can Vies, c/Jocs Florals 42 
i CS de Sants, c/Olzinelles 30 
j Casal Indepe, c/Demòstenes 
j La Barricada, c/Constitució 104 




tallers 


'i Dimarts lOh. 

Dibuix 

Hamsa 

| Dijous de 19h. a 20h. 

Anglès conversa (2.000pts) 

C.S. de Sants 

I Divendres 19h. 

Intercanvi de percussió 

Hamsa 

I Dijous de 21 h. a 22:30h 

Balls de saló (2.500 pts/mes) 

C.S. de Sants 

1 Dijous de llh a 13h 

Joieria 

Hamsa 


A partir del 10 de juliol 
Tot el juliol de 18h a 21h 
Data i lloc per confirmar 


altres 

Exposició: "40 anys de la Revoluciócubana” Can Vies 
Exposició de projectes sobre Can Batlló C.S. de Sants 

Assemblea informativa sobre Can Batlló 



festes i concerts 




1 Dissabte 10 de juliol 18h. Festa per Cuba Org. : Maulets 

Can Vies 


HAMSA...A LA FRESCA 


Durant els mesos de juliol i agost, la cafeta de l'Hamsa estarà tancada a causa de la calor i per afavorir el 
descans veïnal. Així, doncs totes les activitats (cafeteria, cinema, etc...) queden postposades fins al mes de 
setembre. 

Com alternativa La Fresca (c/ Fisas, 5) obrirà una terrassa de dijous a diumenge de 19h. a 23h., que 

té la pretensió de servir tant de punt de trobada com per l'autogestió dels diferents col·lectius que portaran 
la barra, que seran els següents: 

Dijous: Col·lectiu cóntrainformatiu Justícia Social 

Divendres: Col·lectiu de dones Les Tenses 
Dissabte: Coordinadora d'Estudiants 

Diumenge: La Burxa 


NOTA ACLARATÒRIA SOBRE UN 
POLÈMIC PARTIT DE FUTBOL 

El partit es va cel·lebrar durant el matí del 2 Qn 
aniversari del CSA Can Vies, el passat 8/5. 

El dissabte 8 de maig cap a les 12h del migdia i 
coincidint amb el segón aniversari del CSA Can 
Vies, es va celebrar a Sants, un partit de futbol entre 
gent de cases okupades de Sant Andreu-La Trini i 
gent de cases okupades de Sants. El partit, que no 
estava enmarcat dins dels actes “oficials” previstos 
per l’Aniversari va acabar amb una victòria a domi¬ 
cili de l’equip visitant (Rebels del Nord) amb l’a¬ 
justat resultat de 13 a 12. Segons declaracions de 
jugadors/res de l’equip de Sant Andreu-La Trini, 
reconeixen que: “la victòria va ser ajustada, però 
tenint en compte que jugàvem fora de casa i que 
l’equip local va jugar brut al principi, treient juga¬ 
dors molt joves per cansar-nos, el resultat és el que 
havia de ser. "Sembla ser que, arran d’aquest partit 
hi ha intencions de formar una lligueta de partit s de 
futbol entre cases okupades. S’ha de dir que aquest 
partits trenquen amb l’esquema tradicional dels 
partits de futbol “normals”, ja que no hi ha arbrites i 
el camp s’improvisa, ja sigui okupant un camp o 
“recuperan t els carrers”. 

(Aquest article ens ha arribat des del Butlletí 
contra-informatiu KafetActiva de Sant Andreu.) 


FESTES 

ALTERNATIVES DE 
SANTS ’99 


RECORDA QUE S’ESTAN 
PREPARANT LES FESTES 
ALTERNATIVES DE 
SANTS’99. SI TENS IDEES O 
VOLS PARTICIPAR-HI, PAS- 
SA’T PER LA CAFETA DE 
CAN VIES O PER LA DE LA 
FRESCA, I T’INFORMARAN 
DE LES DATES DE LES 
ASSEMBLEES PREPARA¬ 
TÒRIES. EN LA PROPERA 
BURXA JA US PODREM IN¬ 
FORMAR DETALLADA¬ 
MENT DE L’AGENDA D’AC¬ 
TIVITATS DELS 5 DIES DE 
FESTA I REIVINDICACIÓ. 

















